Ղարաբաղ (թերթ)

«Ղարաբաղ», գրական-հասարակական եռօրյա թերթ։ Լույս է տեսել 1911-1912-ին, Շուշիում։ Խմբագիր-հրատարակիչ՝ Նիկողայոս Յարամիշյան (փաստացի՝ Վրթանես Փափազյան)։

Լուսաբանել է աշխատավորության տնտեսական վիճակը, անդրադարձել հողազրկությանն ու անգրագիտությանը, մեծ տեղ հատկացրել մատաղ սերնդի դաստիարակությանը։ «Քաղաքական», «Վերջին լուրեր» բաժինները տեղեկացրել են աշխարհի քաղաքական, իրադարձությունների մասին, «Լրատու» բաժինը՝ Շուշիի նորություններին։ «Ղարաբաղ» անդրադարձել է նաև Ռուսաստանի և հայաբնակ այլ վայրերի պարբերական հրատարակությունների նյութերին։ Տպագրել է բանաստեղծություններ, պատմվածքներ, Վրթանես Փափազյանի «Գրական ակնարկներ» հոդվածաշարը, վերլուծականներ՝ Հ․ Հովհաննիսյանի, Գևորգ Դոդոխյանի, Ավետիք Իսահակյանի ստեղծագործությունների մասին։

Ռուսական կայսրության հայկական թերթեր
Հայկական գրական պարբերականներ
Հայկական հասարակական պարբերականներ